OŠ Đure Prejca

Ratkajeva 8

49216 Desinić

Analiza online upitnika o nastavi na daljinu roditelja učenika 1.-8. razreda OŠ Đure Prejca



Online upitniku pristupilo je 94 ispitanika od kojih se u najvećoj mjeri radilo o roditeljima učenika razredne nastave Osnovne škole Đure Prejca u Desiniću. Roditelji predmetne nastave u manjoj su mjeri pristupali upitniku ( 5. razred – 2,1%; 6. razred – 8,5%; 7. razred - 2,1%; 8. razred – 5,3%).



44,7% roditelja trenutno ima jedno dijete koje pohađa online nastavu, dok 42,6% njih ima dvoje djece uključene u nastavu na daljinu. Tri ili više djeteta koji trenutno pohađaju online nastavu ima 12,8% roditelja ispitanika.



Roditelji učenika uključenih u nastavu na daljinu većinom smatraju da se njihovo dijete osjeća dobro učeći na ovaj način (73,4%). 17% posto njih smatraju da je njihovo dijete u nastavi na daljinu zadovoljno i veselo, dok 12,8% roditelja smatra da je njihovo dijete nezadovoljno i tužno.



Više od polovice roditelja smatra da je njihovo dijete više motivirano za rad u klasičnom obliku nastave (52,6%). Ipak u manjoj mjeri smatraju da je motivacija njihovog djeteta jednaka kao i za uobičajen rad u školi (41,1%). U manjoj mjeri roditelji smatraju da kod djeteta primjećuju veću motiviranost u nastavi na daljinu nego u klasičnom obliku nastave (7,4%).



Roditelji su u velikoj mjeri naznačili da se u ovoj situaciji osjećaju dobro (72,6%). Nesretno i nezadovoljno je 27,4% roditelja, a sretno i zadovoljno se osjeća 2,1% roditelja ispitanika.



43,2% roditelja na skali od 1 do 5 (1 – uopće se nije poremetio; 5 – u potpunosti se poremetio) odlučilo se za srednji odgovor (u nekim segmentima se promijenio, iako ne previše). 23,2 % roditelja smatra da im se dnevni ritam i uobičajeni način funkcioniranja u potpunosti promijenio, dok se 17,9% slaže da postoji promjena, ali ne u tolikoj mjeri. 8,4% roditelja smatra da se njihov dnevni ritam uopće nije poremetio prelaskom na online nastavu, a 7,4% njih vide neke promjene, ali smatraju da se njihov uobičajeni način funkcioniranja nije promijenio.



U najvećem postotku (44,7%) učenici i roditelji upute dobivaju putem WhatsApp grupe. Nakon toga roditelji najviše informacija od učitelja dobivaju putem virtualne učionice(18,1%), e-maila(17%), Viber (7,4%) i Teams (7,4%) grupa. U manjoj mjeri roditelji upute i zadatke od učitelja dobivaju Na nekoliko različitih stranica (1,1%), putem SMS-a (1,1%) i Google sites-a (1,1%).



60% roditelja ispitanika nema poteškoća sa primanjem i slanjem školskih materijala. S takvim teškoćama ponekad se susreće 37,9% njih, dok 3,2% roditelja imaju teškoće sa primanjem i slanjem školskih materijala.



76,8% roditelja govori kako njihovo dijete školske obaveze izvršava ponekad samostalno, a ponekad uz njihovu pomoć ili uz njihovu pomoć i pomoć drugih ukućana (10,5%). 17,9% roditelja kaže da njihovo dijete svoje školske obaveze izvršava u potpunosti samostalno.



70,5 % roditelja svom djetetu pripremi materijale i pomogne samo ukoliko nešto ne razumije. S svojim djetetom 22,1% roditelja radi cijelo vrijeme dok se ne izvrše sve obaveze, a 9,5% roditelja svom djetetu pripremi materijale koje taj dan mora riješiti.



Većina roditelja dnevno potroši do 2 sata na pomoć djetetu u izvršavanju školskih obaveza (55,8%). Do 3 sata dnevno potroši 18,9% roditelja, a 4 ili više sati dnevno 12,6% roditelja. U istoj mjeri (12,6%) roditelji ne pomažu djetetu u izvršavanju školskih obaveza.



U slučaju pitanja i nejasnoća roditelji se u velikoj većini za pomoć obraćaju učiteljici (86,3%), a drugim roditeljima ili učenicima iz razreda njih 14,7%. 4,2% roditelja se nikome ne jave u slučaju pitanja ili nejasnoća.



72,6% roditelja u potpunosti je zadovoljno vremenom u koje učitelji šalju materijale i zadatke u razredne grupe. U manjoj mjeri zadovoljno je 23,2% roditelja, dok je 4,2% roditelja nit zadovoljno, nit nezadovoljno.



44,2% roditelja u potpunosti je zadovoljno količinom materijala, zadataka i obaveza koje dijete treba izvršiti iz pojedinog nastavnog predmeta. 32,6% njih većinom je zadovoljno, dok je 20% roditelja nit zadovoljno, nit nezadovoljno. S količinom materijala, zadataka i obaveza uopće nije zadovoljno 2,1% roditelje, a 1,1% njih nije zadovoljno.



Roditelji su većinom u potpunosti zadovoljni dostupnošću učitelja kada nailaze na pitanja ili poteškoće oko zadataka (84,2%). U manjoj mjeri je zadovoljno 13,7% roditelja, dok je 2,1% roditelja nit zadovoljno, nit nezadovoljno.



88,4% roditelja u potpunosti je zadovoljno povratnim informacijama učitelja na izvršavanje zadataka. S povratnim informacijama zadovoljno je 9,5% roditelja, a 2,1% njih je nit zadovoljno, nit nezadovoljno.



U najvećoj mjeri roditelji su zadovoljni (43,2%) trudom i zalaganjem djeteta. 42,1% roditelja govori kako je u potpunosti zadovoljno trudom i zalaganjem svog djeteta u izvršavanju postavljenih zadataka. Roditelja koji kažu da su nit zadovoljni, nit nezadovoljni je 14,6%.

**Što vam se sviđa i smatrate da bi trebalo zadržati u ovakvom načinu rada?**

Roditelji u globalu govore kako je sve u redu. Kao dobre strane nastave na daljinu ističu dostupnost i trud učitelja. Sviđa im se angažiranost učitelja i komunikacija s njima. Također, sviđa im se što neki učitelji provjeravaju i opominju učenike kada nisu izvršili zadaću te dostupnost online materijala i igara koje učiteljice prosljeđuju što omogućuje učenicima da uče iz različitih izvora. Smatraju da je ovo ljepši pristup djeci i da im se pokazuje više razumijevanja. Sviđa im se rano slanje zadataka što im daje više vremena za rješavanje te smatraju da djeca ovako stječu novo iskustvo s korištenjem informatičke tehnologije. Smatraju da bi se trebalo zadržati zadavanje domaće zadaće putem različitih grupa kako djeca ne bi zaboravila na nju.

**Što bi po vašem mišljenju trebalo promijeniti u ovakvom načinu učenja i poučavanja?**

Roditelji većinom smatraju da se ne treba ništa mijenjati. Ipak, neki od njih naglašavaju kako djeci treba ostaviti vremena kroz vikend za odmor. Traže da učitelji/ce na vrijeme odgovore na postavljeno pitanje učenika te da se zadaća zadaje ujutro, a ne popodne. Neki od njih smatraju kako je određena gradiva potrebno dodatno pojasniti te da se ponekad daje previše zadataka, a za to premalo vremena. Smatraju da učenici previše sjede za računalom i dobivaju previše zadataka. Predlažu više kvizova, materijala za printanje i sl. kako bi se djecu lakše motiviralo za rad. Predlažu i više provjeravanja naučenog. Za nastavu na HRT-u 3 smatraju da je prebrzo što dovodi do toga da djeca ne uspije sve zapisati.

**Imate li kakve prijedloge kako bi virtualna nastava nastava bila uspješnija?**

Roditelji većinom nemaju novih prijedloga. Neki od njih predlažu više video poziva putem različitih aplikacija u kojima će učitelji/ce objašnjavati sadržaj učenicima. Za predmete kao što su fizika i kemija predlažu više primjera i odgovora za vježbanje. Neki od njih navode kako bi voljeli da se više koristi udžbenik i radna bilježnica. Također, napominju važnost motiviranja učenika pri čemu navode kako učenici najviše vole kvizove, igre i sl. Neki od njih ne podržavaju ovakav način rada i žele da se djeca čim prije vrate u škole. Traže da se učenicima daje manje zadataka i više vremena za rješavanje.